Obec Kochanovce, 066 01 Humenné



 Všeobecne záväzné nariadenie č. 4/2019 o  určení výšky mesačného príspevku na čiastočnú úhradu nákladov spojených s činnosťou škôl a školských zariadení v zriaďovateľskej pôsobnosti obce Kochanovce

1. Návrh VZN zverejnený na úradnej tabuli a webovej stránke obce na verejné pripomienkovanie: 25.11.2019
2. Zvesené z úradnej tabule: 06.12.2019
3. Pripomienky k návrhu VZN: žiadne
4. VZN schválené na zasadnutí OZ dňa 09.12.2019 uznesením č. 19/2019
5. VZN vyhlásené vyvesením na úradnej tabuli dňa 11.12.2019

Zverejnené na webovej stránke obce dňa 11.12.2019

VZN nadobúda účinnosť dňa 01.01.2020

**Obec Kochanovce**

Obecné zastupiteľstvo v Kochanovciach vo veciach územnej samosprávy v zmysle ustanovenia § 4, ods. 3 písm. g) a § 6 ods. 1 zákona č. 369/1990 Zb. o obecnom zriadení v znení neskorších predpisov a podľa § 7 od. 4 a § 8, ods. 5 zákona č. 583/2004 Z.z. o rozpočtových pravidlách územnej samosprávy a o zmene a doplnení niektorých zákonov **vydáva** toto

**Všeobecne záväzné nariadenie o určení výšky mesačného príspevku na čiastočnú úhradu nákladov spojených s činnosťou škôl a školských zariadení v zriaďovateľskej pôsobnosti obce Kochanovce**

**č. 4/2019**

**§1**

Predmetom tohto všeobecne záväzného nariadenia (ďalej len „VZN“) je určenie výšky mesačného príspevku na čiastočnú úhradu výdavkov za pobyt dieťaťa v materskej škole a na náklady vo výdajni stravy v MŠ.

**§ 2**

**Príspevok na čiastočnú úhradu výdavkov za pobyt dieťaťa v materskej škole**

Obec Kochanovce určuje výšku mesačného príspevku zákonného zástupcu na čiastočnú úhradu výdavkov za pobyt dieťaťa v materskej škole zriadenej obcou Kochanovce v sume **7,- €** bez ohľadu na počet prevádzkových dní v mesiaci.

**§ 3**

**Záverečné ustanovenia**

Dňom nadobudnutia účinnosti tohto všeobecne záväzného nariadenia sa rušia doterajšie VZN o určení výšky mesačného príspevku na čiastočnú úhradu nákladov spojených s činnosťou MŠ v zriaďovateľskej pôsobnosti obce Kochanovce včítane zmien a doplnkov.

 Katarína Lászĺóová

 starostka obce